 Ash Wednesday: Ọjọ eérú ń rán wa létí eérú fún eérú, erùpẹ fún erùpẹ Ọjọ Eeru yii ni wọn fi n bẹrẹ isera ati aawẹ fun ọdun Ajinde ti awọn onigbagbọ, to tumọ si iku ati Ajinde Jesu Kristi. Lasiko Ọjọ Ẹẹru naa, to ma n waye ni Osu Keji tabi Osu Kẹta ni ọdọọdun, la maa ri awọn eniyan ti wọn yoo ma n rin kaakiri pẹlu ami agbelebu ti wọn fi eeru kọ siwaju ori wọn. Awọn ọmọlẹyin Kristi gbagbọ wi pe, asiko aawẹ fun ogoji ọjọ yii safihan asiko ti Jesu Kristi fi wa ninu aginju pẹlu aawẹ ati adura, ki satani to wa dan wo. Àwọn iròyin tì ẹ leè ní ìfẹ síí: Awọn onigbagbọ maa n lo asiko naa lati gbadura, ati lati kọ ẹkọ nipa igbe aye Jesu Kristi, iku rẹ, isẹ rẹ loke erupẹ, ati ajinde rẹ kuro ninu oku. Ki ni pataki Ọjọ Eeru ninu Igbe aye awọn Onigbagbọ? Ọjọ eeru to wọpọ laaarin awọn onigbagbọ ti Ijọ Aguda, Ijọ Anglican, Methodist ati awọn Ijọ igbalode miran. Ni ọpọlọpọ awọn ijọ onigbagbọ, wọn ma n lo eeru ti wọn jo ku lara imọ ọpe ti wọn lo fun ọdun Ọjọ imọọpe Palm Sunday, to waye ni ọdun to kọja. Seyi Makinde: Màá fẹ káwọn aráàlú mọ ìpa ìjọba mi lára sí rere Ọpọlọpọ awọn oluso agutan ati pasito ma n lo ọjọ naa lati fi se iwaasu to ba asiko naa mu. Eeru ti ayajọ ọjọ yii se apejuwe iku ati ironupiwada eleyii ti awọn adari ijọ ma n fi si awọn ara ilu lori, pẹlu ọrọ wi pe éeru fun eeru, iyẹpẹ ni wa, ati wi pe ilẹ la o padasi. Bakan naa ni wọn gbagbọ wi pe ti awọn onigbagbọ ba se n gba ami agbelebu yii sori, wọn n jẹwọ ẹsẹ wọn fun Ọlọrun. Ọjọ Kẹfa, Osu Kẹta ni Ọjọ Eeru ti ọdun yi waye, nigba ti awọn ọjọ miran to so mọ ọjọ eeru bii ọjọ ti Jesu wọ Jerusalem pẹlu ariwo ayọ ti yoo waye ni Ọjọ Kẹrinla, Osu Kẹrin, ọdun 2019. Ọjọ Iwẹsẹ yoo waye, bakan naa ni Ọjọ Friday rere yoo waye ni Ọjọ Kọkandinlogun, Osu Kẹrin, ọdun 2019 ati Ọjọ Ajinde Kristi yoo waye ni Ọjọ Kọkanlelogun, Osu Kẹrin, ọdun 2019. Awọn ohun mẹta to jẹ eewọ Ọjọ Eérú : Ọdọọdun ni awọn ọmọlẹyin Kristi ma n se ayẹyẹ Ọjọ Eerú to jẹ ọjọ kẹrindinlaadọrin saaju ọdun Ajinde. 